Pulau Lankayan

Pulau Lankayan adalah sebuah pulau resort batu karang tropika yang amat kecil yang berada di Laut Sulu, terletak di barat laut Pulau Borneo, di bawah naungan negeri Sabah, Malaysia. Pulau ini terletak kira-kira 15 km dari Sandakan.Diving in Lankayan, Sabah, Borneo, Malaysia: dive sites, how to get there, photos (Zubi)

Pulau Lankayan terdapat banyak spesies flora dan fauna. Di pulau ini, hanya terdapat satu sahaja resort peranginan yang dikenali sebagai, Lankayan Island Dive Resort, yang dibina pada tahun 1997. Apabila menyelam di laut yang terdapat di pulau ini, para penyelam pasti tertarik dengan hidupan marin makro yang pelbagai, selain terumbu karang hidup, dan kapal karam cekung. Pulau Lankayan juga cukup terkenal dengan kehadiran yu paus.

Fauna yang mendiami perairan pulau ini adalah ikan selar, alu-alu dan pelata. Fauna lainnya termasuk yu trihitam, kima gergasi, inggu badut, ketam hias, ketam lelabah, udang batu karang, nudibrankia, belodok udang, kuda laut, unduk-unduk ranting, belalang terbang, bayan, pari dan yu kemejan. Tumbuhan aslinya pula termasuk pokok ru dan pandan.About Lankayan

Kehadiran spesies penyu seperti penyu hijau dan penyu karah membuatkan pulau ini turut terkenal sebagai tapak pendaratan penyu bertelur di Laut Sulu. Setiap penyu yang mendarat di pulau ini akan ditandakan oleh pegawai pemeliharaan penyu yang bertugas, manakala telurnya akan diambil dan dikira selain dibuat kajian, telur yang telah siap dikira dan dikaji akan dimasukkan ke dalam pusat jagaan telur penyu untuk ditanam kembali, dijaga daripada pemangsa dan pencuri. Telur penyu akan dibiarkan dieram secara semula jadi dan setiap telur yang berjaya ditetaskan akan dikira bilangan anak penyu sebelum dilepaskan semula ke laut terbuka secara selamat.    

Pada 13 Oktober 2003, Pulau Lankayan diisytiharkan berada di dalam Kawasan Perlindungan Marin Kepulauan Sugud (SIMCA). Sebagai salah satu dari pulau-pulau yang terdapat dalam keanggotaan SIMCA, semua sumber yang diperolehi dari pulau dan lautnya seperti penangkapan ikan adalah dilarang dilakukan oleh sesiapa sahaja menurut arahan Kerajaan Negeri Sabah, Malaysia.

Pautan luar
Pulau Lankayan Official Website

Rujukan

Lankayan
Kategori:Laut Sulu